Poj Niam Cev Qhuav & Cov Roj Ntsha Cov Nqe 

Lus Nquag Nug

Cev qhuav yog dab tsi?

Poj niam cev qhuav yeej muaj, nws yog ib txoj kev xeev txawm 

hauv poj niam lub neej uas nws lub cev hloov tsis coj khaub 

ncaws ntxiv lawm. Vim li ntawd, qee cov tib neeg hu cev qhuav 

ua “txoj kev hloov lub neej” los sis “qhov hloov.” Thaum lub caij cev 

qhuav, tus poj niam lub cev tsim muaj cov roj ntsha estrogen thiab 

progesterone tsawg zuj zus. Qhov no pib tshwm sim li thaum muaj 

45 mus txog 55 xyoos. Tus poj niam txog caij cev qhuav thaum twg 

nws lub cev tsis coj khaub ncaws mus txwm 12 lub hlis sib law liag.

Cov kev tshwm sim qhia tias yog cev qhuav 

yog dab tsi?

Txhua tus poj niam yuav tsis coj khaub ncaws thaum txog cev 

qhuav. Qee cov poj niam yuav tsis muaj tej yam dab tsi tshwm 

sim hlo li. Thaum txog caij ze rau cev qhuav, tej zaum koj yuav 

muaj:

• Cov kev hloov coj khaub ncaws—cov sij hawm coj khaub 

ncaws los sis los ntshav txawv.

• Cev laim kub (“kub lug ntawm lub ntsej muag, caj dab, los sis 

hauv siab, uas muaj thiab tsis muaj fws.

• Tawm fws yav hmo ntuj uas tsim muaj teeb meem pw tsis 

tsaug zog thiab hnov nkees, ntxhov siab los sis siab ceev.

• Cov kev hloov hauv chaw mos—tej zaum lub chaw mos yuav 

qhuav thiab nyias, thiab sib deev yuav mob heev. 

• Koj cov pob txha yuav yaig, uas rau koj qis taub thiab pob 

txha dam (osteoporosis).

Leej twg thiaj yuav tau kev kho cov tshwm sim 

muaj los ntawm cev qhuav?

• Rau qee cov poj niam, ntau yam kev hloov yeej yuav ploj 

thaum ntev mus uas tsis tag yuav muaj kev kho.

• Qee cov poj niam yuav xaiv txoj kev kho cov tshwm sim lawv 

muaj thiab tiv thaiv txoj kev pob txha yaig. Yog koj xaiv tshuaj 

kho cov roj ntsha hormone, siv tau tshuaj kho estrogen nkaus 

xwb los sis estrogen nrog progestin ua ke (rau tus poj niam 

tseem muaj lub tsev me nyuam los sis cev xeeb me nyuam).

Tshuaj kho roj ntsha hormone rau cev qhuav 

yog dab tsi?

Cov qib roj ntsha hormone qis dua yuav tsim muaj cev laim 

kub, chaw mos qhuav thiab pob txha yaig. Kom pab tau cov 

teeb meem no, cov poj niam yuav tau tshuaj sau ntxiv roj ntsha 

estrogen los sis estrogen nrog pregestin (lwm hom roj ntsha 

hormone).Zoo xws li tag nrho cov tshuaj, tshuaj kho roj ntsha 

hormone muaj taus cov txiaj ntsim zoo thiab teeb meem. Tham 

nrog koj tus kws kho mob, kws tu neeg mob, los sis kws muab 

tshuaj txog tshuaj kho roj ntsha hormone. Yog tias koj txiav txim 

siv tshuaj kho roj ntsha hormone, siv qib tsawg kawg nkaus uas 

pab tau. Puav leej siv cov tshuaj kho roj ntsha hormone mus kom 

luv kawg nkaus li tsim nyog siv.

Cov txiaj ntsim zoo ntawm tshuaj kho roj 

ntsha hormone rau cev qhuav yog dab tsi?

• Tshuaj kho roj ntsha hormone yuav pab txo cev khub tawm 

fws hmo ntuj, chaw mos qhuav, los sis dyspareunia (sib deev 

mob).

• Cov roj ntsha hormone yuav txo tsawg pob txha nyias, tsis 

khov (osteoporosis), uas ua rau tawg yooj yim.

Cov teeb meem ntawm tshuaj kho roj ntsha 

hormone rau cev qhuav yog dab tsi?

Rau qee cov poj niam, tshuaj kho roj ntsha hormone yuav ua 

rau lawv muaj taus ntshav tuag txhaws, plawv nres, hlab ntsha 

hlwb txhaws, mob qog mis hlav cancer, thiab kab mob tsib. Rau 

qee cov poj niam uas muaj lub tsev me nyuam, cov roj ntsha 

estrogen ua rau muaj taus qog nqaij hlav endometrial (qog nqaij 

hlav rau lub ntug tsev me nyuam). Kev ntxiv roj ntsha progestin 

txo tsawg qhov teeb meem no.

Leej twg thiaj yuav tsum tsis txhob kho roj 

ntsha hormone rau cev qhuav?

Cov poj niam uas:

• Xav tias lawv cev xeeb me nyuam.

• Muaj cov teeb meem chaw mos los ntshav.

• Tau muaj qee hom kab mob qog nqaij hlav cancer.

• Tau muaj hlab ntsha hlwb txhaws los sis plawv nres.

• Tau muaj ntshav tuag txhaws.

• Tau muaj kab mob siab.
Xav paub ntxiv: FDA Chaw Hauj Lwm Lis Txog Poj Niam Kev 

Noj Qab Haus Huv (Office of Women’s Health)

www.fda.gov/menopause

2021

Kuv yuav siv tshuaj kho roj ntsha hormone 

mus ntev li cas rau cov tshwm sim los ntawm 

cev qhuav?

• Koj yuav tau tham nrog koj tus kws kho mob, kws tu neeg 

mob los sis kws muab tshuaj.

• Yuav tau txiav txim txog kev kho cov tshwm sim ntawm cev 

qhuav nrog koj tus kws kho mob, vim nws muaj ntau cov 

tshuaj kho roj ntsha hormone uas FDA pom zoo siv kho cov 

tshwm sim los ntawm cev qhuav.

Puas muaj kev txawv txav ntawm hom tshuaj 

kho roj ntsha hormone rau cev qhuav uas kuv 

siv?

Muaj. FDA pom zoo kom cov poj niam siv cov tshuaj kho roj ntsha 

hormone uas FDA tau muab kev tso cai siv. Cov tshuaj kho roj 

ntsha hormone uas FDA tau muab kev tso cai siv yeej raug muab 

ntsuas txoj kev nyab xeeb thiab kev ua hauj lwm.

Cov kev txuam siv “bioidentical hormones (roj 

ntsha hormone zoo sib xws)” puas nyab xeeb 

dua los sis ua hauj lwm zoo dua cov hormone 

uas FDA tau muab kev tso cai siv rau cev 

qhuav?

Muaj ntau cov lag luam tshuaj uas hu ua “bioidentical hormones 

(roj ntsha hormone zoo sib xws)”, uas FDA tsis tau tso cai 

kheev siv. FDA tsis muaj pov thawj tias cov tshuaj “bioidentical 

hormones (roj ntsha hormone zoo sib xws)”yuav nyab xeeb los sis 

ua hauj lwm, los sis nyab xeeb dua los sis ua hauj lwm zoo dua cov 

tshuaj kho roj ntsha hormone uas FDA tau muab kev tso cai siv.

FDA yeej tau muab kev tso cai siv cov tshuaj kho roj ntsha 

horomone uas zoo nkaus li cov roj ntsha hormone poj niam ib 

txwm tsim muaj thaum cov xyoo lawv tseem tsim muaj taus noob 

neej. 

Qhov tshuaj ntxiv hormone txuam nrog estriol 

puas yog “hom roj ntsha estrogen nyab xeeb 

dua”?

FDA tsis muaj pov thawj tias cov tshuaj muaj estriol yuav nyab 

xeeb thiab ua hauj lwm los sis yog “cov hom estrogen nyab xeeb 

dua.” Tsis muaj cov tshuaj FDA tso cai siv uas muaj estriol txuam 

nrog. Cov lag luam tshuaj uas muaj estriol txuam yog cov tshuaj 

txuam, uas FDA tsis tau muab kev tso cai siv. 

FDA puas tau tso cai siv lwm cov 

tshuaj kho cev qhuav?

Tau.Hauv 2013, FDA tau tso cai siv:

• Ib qhob tshuaj tsis muaj hormone rau kev hnov cev laim kub 

dog dig mus rau kub heev vim yog cev qhuav.

• Ib qho tshuaj kho dyspareunia (sib deev mob) dog dig mus 

rau mob heev vim yog chaw hloov los ntawm cev qhuav.

Cov tshuaj ntsuab los sis lwm cov tshuaj “xeeb 

txawm” puas zoo siv kho cov tshwm sim los 

ntawm cev qhuav?

Rau lub sij hawm no, FDA tsis paub seb puas muaj tej tshuaj 

ntsuab los sis lwm cov tshuaj “xeeb txawm” uas yuav pab tau los 

sis nyab xeeb siv.

Poj Niam Cev Qhuav & Cov Roj Ntsha Cov Nqe 

Kuv puas tsim nyog ntxiv estrogen 

kom tiv thaiv pob txha yaig?

Koj siv tau, tiam sis yeej puav leej muaj lwm cov tshuaj thiab 

tej koj ua tau kom pab rau koj cov pob txha. Tham nrog koj 

tus kws kho mob.

Kuv puas tsim nyog siv tshuaj kho roj ntsha 

hormone los tiv thaiv lub plawv nres los sis tiv 

thaiv hlab ntsha hlwb txhaws?

Tsis siv, tsis txhob siv tshuaj kho roj ntsha hormone los tiv 

thaiv plawv nres los sis hlab ntsha hlwb txhaws.

Kuv puas tsim nyog siv tshuaj kho roj ntsha 

hormone los tiv thaiv kev tem toob los sis kab 

mob hlwb Alzheimer?

Tsis siv, tsis txhob siv tshuaj kho roj ntsha hormone los tiv 

thaiv kev tem toob los sis kab mob hlwb Alzheimer.

Cov roj ntsha hormone puas tiv thaiv tau txoj 

kev laus zuj zus thiab cov tawv ntsws los sis 

pab kom kuv muaj siab sib deev?

Kev tshawb kawm tsis tau pom tias cov roj ntsha hormone 

yuav tiv thaiv tau txoj kev laus zuj zus thiab tawv ntsws los sis 

pab kom muaj siab sib deev.

Poj Niam Cev Qhuav & Cov Roj Ntsha Cov Nqe (HMONG)